
ДО 
ОБЩИНСКИ СЪВЕТ
ГР. БУРГАС


Д О К Л А Д Н А  З А П И С К А

От ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС

ОТНОСНО: Приемане на решение за отправяне на искане до Министерски съвет на Република България за безвъзмездно прехвърляне в полза на Община Бургас на поземлен имот - държавна собственост, представляващ ПИ с идентификатор 07079.602.454 по одобрената КК на гр. Бургас, находящ се в ПЗ „Север“, гр. Бургас.

УВАЖАЕМИ ОБЩИНСКИ СЪВЕТНИЦИ,

С влязло в сила Решение №13-36/29.09.2020 г. на Общински съвет – Бургас е одобрен Подробен устройствен план – План за регулация и застрояване (ПУП-ПРЗ) на имоти, находящи се в ПЗ „Север“, гр. Бургас и изменение на ПУП-ПРЗ за имоти, находящи се в бивши масиви 139 и 147 по недействаща КВС, землище гр. Бургас, в предвиденото разширение на строителните граници на населеното място по ОУП на гр. Бургас, въз основа на който се предвижда провеждане на нови обслужващи улици, обособяване на урегулирани поземлени имоти (УПИ) за техническа инфраструктура, изменение на действащи ПУП и обособяване на УПИ за неурегулираните поземлени имоти, с предвидено ново застрояване.
Съгласно посочения план в уличната регулация изцяло попада недвижим имот – държавна собственост, актуван с Акт №10260/09.12.2020 г. за частна държавна собственост, отразен като поземлен имот (ПИ) с идентификатор 07079.602.454, с площ 521 кв. м, с трайно предназначение на територията: урбанизирана, с начин на трайно ползване: „за второстепенна улица“, при съседи: 07079.602.761, 07079.602.760, 07079.602.759, 07079.602.758, 07079.602.757, 07079.602.820, 07079.602.756, 07079.3.2324, 07079.3.2831 по КККР на гр. Бургас, одобрени със Заповед №РД-18-9/30.01.2009 г. на Изпълнителния директор на АГКК.
За територията в обхвата на горепосочения ПИ има изработен и приет проект за отразяване на действащия ПУП-ПРЗ на ПЗ „Север“, гр. Бургас в одобрената кадастрална карта на гр. Бургас, въз основа на който е издадена скица с №15-961888-31.08.2021 г. от СГКК – Бургас за ПИ с идентификатор 07079.602.454.
С цел реализиране предвижданията на влязлото в сила изменение на ПУП-ПРЗ, одобрено с Решение №13-36/29.09.2020 г. на Общински съвет – Бургас е необходимо да бъде предприета процедура съгласно чл. 54 от Закона за държавната собственост по отношение на гореописания недвижим имот – държавна собственост, попадащ изцяло в улична регулация.
Предвид изложеното и в изпълнение на правомощията ми по чл. 64, ал. 1 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 34, ал. 1 от Закона за общинската собственост и чл. 9, ал. 1, т. 1 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, във връзка с чл. 54 от Закона за държавната собственост, да вземе следното

[bookmark: _Hlk37322056]Дава съгласие да бъде отправено искане до Министерски съвет на Република България чрез Областния управител на област Бургас за приемане на решение за безвъзмездно прехвърляне в полза на Община Бургас на правото на собственост върху недвижим имот – държавна собственост, находящ се в ПЗ „Север“, гр. Бургас, попадащ в улична регулация съгласно влязло в сила изменение на ПУП-ПРЗ, одобрено с Решение №13-36/29.09.2020 г. на Общински съвет – Бургас, представляващ ПИ с идентификатор 07079.602.454, актуван с Акт №10260/09.12.2020 г. за частна държавна собственост, с площ 521 кв. м, с трайно предназначение на територията: урбанизирана, с начин на трайно ползване: „за второстепенна улица“, при съседи: 07079.602.761, 07079.602.760, 07079.602.759, 07079.602.758, 07079.602.757, 07079.602.820, 07079.602.756, 07079.3.2324, 07079.3.2831 по КККР на гр. Бургас, одобрени със Заповед № РД-18-9/30.01.2009 г. на Изпълнителния директор на АГКК.
Приложение: Решение №13-36/29.09.2020 г. на Общински съвет – Бургас, окомплектовано с графична част; Скица с №15-961888-31.08.2021 г., издадена от СГКК – Бургас. 


ДИМИТЪР НИКОЛОВ
Кмет на Община Бургас

Съгласували: 
ЗЛАТИНА ГЕОРГИЕВА – Директор на дирекция ПНО
ЖИВКО ДИМИТРОВ – Директор на дирекция УОС
ПЕНКА БУЙНОВА – Гл. експерт в дирекция УОС
КАТЕРИНА СИДЕРОВА-ГРУДОВА – Гл. юрисконсулт в дирекция УОС
Изготвил: Ваня Праматарова – Гл. специалист в дирекция УОС

